
Z A P I S N I K

s 48. sjednice Vijeća Gradske četvrti Sesvete, održane 07. travnja 2021 ., s početkom u 17,00 sati u Gradskoj četvrti Sesvete – Plava dvorana, Trg Dragutina Domjanića 6, Sesvete.

Nazočni članovi Vijeća Gradske četvrti Sesvete:

Petar Bajan,  Željko Blažinović, Antun Bošnjaković, Marko Brkić, Željko Grbavac, Ivanka Gregoranić, Mira Halapa, Ivan Jakšetić, Jurica Jug, Stjepan Kezerić, Damir Kostanjski, Vladimir Marić, Dražen Markota, Mladen Šturlić-Tupek, Zlata Trošelj, Nataša Vučkov.

Nazočni radno:
- Stipe Jurić, Nives Polojac - Gradski ured za mjesnu samoupravu, P.O. Sesvete
- Borko Samec - urednik portala Sesvete Danas

Sjednicu Vijeća Gradske četvrti Sesvete otvara Stjepan Kezerić, predsjednik Vijeća, pozdravlja nazočne članove Vijeća Gradske četvrti Sesvete, sve radno nazočne, zahvaljuje na odazivu i konstatira da je prisutno 16 članova Vijeća. Dalje navodi da je članovima Vijeća e-poštom poslan zapisnik s 47. sjednice Vijeća. Upitao je imaju li primjedbi na zapisnik.

Članovi Vijeća nemaju primjedbi na zapisnik, te je isti usvojen s 15 glasova „za“, i 1 suzdržanim.

Predsjednik je potom iznio prijedlog dnevnog reda 48. sjednice Vijeća Gradske četvrti Sesvete. Potom je zamolio članove Vijeća, ako imaju kakve primjedbe ili prijedloge, da ih iznesu.

Stjepan Kezerić stavio je na glasanje dnevni red. 
Prijedloga i primjedbi na dnevni red nije bilo, te je Vijeće jednoglasno donijelo

DNEVNI RED :

1. Prijedlog zaključka o izmjeni Plana komunalnih aktivnosti Gradske četvrti Sesvete u 2021.
1. Prijedlog zaključka o prijedlogu utroška sredstava s pozicije kapitalne donacije neprofitnim organizacijama
1. Prijedlog zaključka o uvrštavanju u Program redovnog održavanja javno prometnih površina Podružnice Čistoća - Iver naselje, u  Sesvetskom Kraljevcu
3. Razno
/ Prelazi se na rad po dnevnom redu /

Ad 1)
Stjepan Kezerić navodi da je svima dostavljen Prijedlog Zaključka o izmjeni Plana komunalnih aktivnosti Gradske četvrti u 2021., te je otvorio raspravu.
Zlata Trošelj podržava postavljanje ograde oko terapijskog vrta radi sigurnosti djece koja će biti korisnici istog.
Željko Grbavac apelira da se nije trebalo osigurati sredstva za postavu ograde oko terapijskog vrta iz Plana komunalnih aktivnosti Gradske četvrti Sesvete, već preko Grada Zagreba jer se isti financira iz EU sredstava.
Stjepan Kezerić odgovorio je kako su sredstva osigurana zbog sigurnosti djece jer se terapijski vrt nalazi uz prometnicu.
Kako nije bilo primjedbi Vijeće je većinom glasova, s 12 glasova „za“ i 4 suzdržana glasa donijelo.

Zaključak 
o izmjeni Plana komunalnih aktivnosti Gradske četvrti Sesvete u 2021.

/ Zaključak se prilaže zapisniku sjednice /

Ad 2) 
	Stjepan Kezerić navodi da je svima dostavljen Prijedlog zaključka o prijedlogu utroška sredstava s pozicije kapitalne donacije neprofitnim organizacijama kao i svake godine izdvajamo iz našeg Plana komunalnih aktivnosti sredstva za uređenje crkva putem donacija te shodno tome povećavamo u našem financijskom planu poziciju kapitalne donacije neprofitnim organizacijama, te je otvorio raspravu.

Kako nije bilo primjedbi Vijeće je većinom glasova, s 12 glasova „za“, 3 „protiv“ i  1 suzdržan glasa donijelo.

Zaključak 
O prijedlogu utroška sredstava s pozicije kapitalne donacije neprofitnim organizacijama

/ Zaključak se prilaže zapisniku sjednice /

[bookmark: _GoBack]Ad 3)
Stjepan Kezerić prije odlaska zahvalio se svim članovima vijeća na dosadašnjoj suradnji, te je predao vođenje sjednice potpredsjedniku.

/ Stjepan Kezerić odlazi sa sjednice u 17,06/

	Dražen Markota navodi da je svima dostavljen Prijedlog zaključka o uvrštavanju u Program redovnog održavanja javno prometnih površina Podružnice Čistoća - Iver naselje, u  Sesvetskom Kraljevcu, te je otvorio raspravu.
Kako nije bilo primjedbi Vijeće je jednoglasno donijelo



Zaključak 
o prijedlogu uvrštavanja u Program redovnog održavanja javno prometnih površina Podružnice Čistoća - Iver naselje, u  Sesvetskom Kraljevcu


/ Zaključak se prilaže zapisniku sjednice /


Ad 4)

Dražen Markota zahvalio je svima na suradnji u proteklom mandatu, te je otvorio raspravu.


Daljnje rasprave nije bilo, te je Vijeće završilo s radom u 17,08.





KLASA: 026-02/20-001/232
URBROJ: 251-06-11-12-21-2
Sesvete, 07. travanj 2021. 

Zapisnik sastavila:
Nives Polojac								Predsjednik Vijeća
								         Gradske četvrti Sesvete
							                                 
   Stjepan Kezerić


